CELEX: E2013P0018
Language: et
Date: 2013-07-10 00:00:00
Title: EFTA järelevalveameti 10. juulil 2013 Islandi vastu algatatud hagi (Kohtuasi E-18/13)

10.10.2013   
            
            
               ET
            
            
               Euroopa Liidu Teataja
            
            
               C 294/5
            
         EFTA järelevalveameti 10. juulil 2013 Islandi vastu algatatud hagi
   (Kohtuasi E-18/13)
   2013/C 294/05
   EFTA järelevalveamet, Rue Belliard 35, 1040 Brüssel, Belgia keda esindavad Xavier Lewis, Auður Ýr Steinarsdóttir and Maria Moustakali, on algatanud 10. juulil 2013 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et i) jättes selleks ettenähtud aja jooksul vastu võtmata EMP lepingu XX lisa punktis 21ar viidatud õigusakti (Euroopa Parlamendi ja nõukogu 23. oktoobri 2001. aasta direktiiv 2001/81/EÜ teatavate õhusaasteainete siseriiklike ülemmäärade kohta), mida on kohandatud EMP lepingu protokolliga nr 1, kohaldamiseks kõik vajalikud meetmed ning ii) jättes järelevalveameti asjakohaselt teavitamata, ei ole Islandi Vabariik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2)
            
            
               kohustaks Islandi Vabariiki kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Käesolev EFTA järelevalveameti hagi käsitleb Islandi Vabariigi poolt järgmise akti 3. detsembriks 2012 täitmata jätmist: EFTA järelevalveameti 3. oktoobri 2012. aasta põhistatud arvamus Euroopa Parlamendi ja nõukogu 23. oktoobri 2001. aasta direktiivi 2001/81/EÜ (teatavate õhusaasteainete siseriiklike ülemmäärade kohta), millele viidatakse EMP lepingu XX lisa punktis 21ar ja mida on lepinguga kohandatud selle protokolli nr 1 alusel, Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet on seisukohal, et Island ei ole vaidlustanud väidet, et direktiivi artikli 2 rakendamine viibib endiselt ja et järelevalveametil puudub teave, mis viitaks, et direktiiv on täielikult rakendatud. Sellest tulenevalt on EFTA järelevalveamet seisukohal, et Island ei ole täitnud oma kohustusi, mis tulenevad direktiivi artiklist 15 koostoimes ühiskomitee otsusega nr 149/2009 ning EMP lepingu artiklist 7, jättes ettenähtud tähtajaks vastu võtmata direktiivi rakendamiseks vajalikud meetmed ning jättes järelevalveameti asjakohaselt teavitamata.